पाएं अपने शहर की ताज़ा ख़बरें और फ्री ई-पेपरडाउनलोड करें
नगर की जेल में एक बंदी की कोरोना संक्रमण से मौत हो गई। हालत बिगड़ने के बाद बंदी को हाॅस्पिटल लाया गया था, जहां उसने इलाज के दौरान दम तोड़ दिया। इधर जेल में लगातार पॉजिटिव मरीजों की संख्या बढ़ती जा रही है।
जेल प्रशासन से मिली जानकारी मुताबिक मुढ़ीपार का रहने वाला विचारधीन बंदी नकुल निषाद कोरोना संक्रमित था। उसे जेल के ही बैरक में रखा गया था। शनिवार की रात करीब 12 बजे नकुल की हालत अचानक बिगड़ने लगी। जेल प्रशासन ने उसे तत्काल खैरागढ़ हाॅस्पिटल पहुंचाया, जहां इलाज के दौरान रात 1 बजे उसकी मौत हो गई।
इधर जेल में अब तक 75 बंदी कोरोना पॉजिटिव हो चुके हैं। इनका ्लग बैरक बनाए हैं। दूसरे बंदियों में भी सर्दी खांसी की शिकायत है। जेल में 110 बंदियों को रखने की क्षमता है। इसके बाद भी वहां करीब 140 बंदियों को रखा गया है।
अलग से बैरक बनाया
जेल अधीक्षक रेणु ध्रुव ने बताया कि जेल में संक्रमितों के लिए अलग से बैरक बनाया गया है।
रोज माॅनिटरिंग का दावा
जेल प्रशासन ने दावा किया है कि जो बंदी संक्रमित हैं, उनकी माॅनिटरिंग रोजाना हो रही है। इसके लिए खैरागढ़ हाॅस्पिटल से डॉक्टर व मेडिकल टीम पहुंचती है, जो सभी बंदियों का आॅक्सीजन व पल्स लेवल जांचते हैं। जरूरी दवाइयां भी मरीजों को दी जा रही है। जेल में बिगड़ते हालात को देखने के बाद भी अब तक बंदी मरीजों को कोविड हाॅस्पिटल या केयर सेंटरों में शिफ्ट नहीं किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva kas_Deva hin_Deva zho_Hant eng_Latn